钦定古今图书集成/理学汇编/学行典/第254卷 > 谭舜臣
## 钦定古今图书集成/理学汇编/学行典/第254卷 > 谭舜臣

按《长沙府志》：“谭舜臣，湘潭人。幼业儒不就，遂恬隐，课
子若孙，力勤制艺，自处俭约，家虽素封，不采衣兼味。
遇桥路倾圮，辄捐赀修治，不惜费。门常置红白米二
贮，分别施僧道丐者。岁壬子，雨沸水泛，里舍成河，尝
操舟载米鱼遍哺之，生活者甚众。偶江游，见赴溺者，
援而衣之，且诘其故，辄赠十金，绝不询其姓氏。有市”
僧杂肆中，暗窃乡人金去，乡人横诬同行者斗几死。
臣知之，偿如数，遂得两释，而终不言偷者名。时往来
过其门者，悉呼为“谭善人”云。